Ved nazistenes maktovertakelse i 1933 ble Löwith rammet av lære- og publiseringsforbud på grunn av sine jødiske aner. Han måtte emigrere og reiste først til Italia, deretter (fra 1936 til 1941) var han professor ved Tohoku-universitetet i Sendai i Japan. I 1941 dro han videre til USA og ble ansatt ved Hartford-seminaret i Connecticut. I denne perioden skrev han sine mest kjente skrifter («Fra Hegel til Nietzsche») og («Mening i historien»). Fra 1949 til 1952 var han ved New School for Social Research i New York.